**Mór Városi Önkormányzat Képviselő-testületének**

**73/2020. (III.5.) határozata**

**„Vis maior helyreállítási munkák II. ütem” kivitelezési munkálataira vonatkozó vállalkozási szerződés 1. sz. módosítása tárgyában**

Mór Városi Önkormányzat Képviselő-testülete a Közbeszerzésekről szóló 2015. évi CXLIII. törvény (a továbbiakban: Kbt.) 115. §-ban rögzített feltételek fennállása alapján, hirdetmény közzététele nélküli eljárást indított a „Vállalkozási szerződés Mór Városi Önkormányzat közigazgatási területén Vis Maior helyreállítási munkálatok elvégzésére II. ütem” tárgyban, amelynek eredményeként az Önkormányzat és ÚTÉPPARK Útépítő és Mélyépítő Kft (8000 Székesfehérvár, Szlovák utca 6.) között 2020.02.27. napján létrejött szerződés 1. számú módosítását a határozat mellékletét képező szerződés-tervezet szerinti szövegtartalommal jóváhagyja és annak aláírására felhatalmazza a polgármestert.

Határidő: 2020.03.13.

Felelős: polgármester( Projekt Iroda)

Fenyves Péter Dr. Kovács Zoltán

polgármester jegyző

73/2020. (III. 5.) határozat melléklete

**VÁLLALKOZÁSI SZERZŐDÉS MÓDOSÍTÁSA**

Mely létrejött egyrészről:

**Mór Városi Önkormányzat**

Székhely: 8060 Mór, Szent István tér 6.

Adószám: 15727220-2-07

Pénzforgalmi számlaszám: 11600006-00000000-76354634

Számlavezető pénzintézet neve: Erste Bank

Képviselő neve: Fenyves Péter polgármester

mint megrendelő (a továbbiakban : **Megrendelő**), másrészről:

Cégnév: **ÚTÉPPARK Útépítő és Mélyépítő Kft.**

Székhely: 8000 Székesfehérvár, Szlovák utca 6.

Nyilvántartó bíróság: Székesfehérvári Törvényszék Cégbírósága

Cégjegyzékszám: Cg.07-09-022842

Adószám: 24105099-2-07

Számlaszám: 10200232-29373817-00000000

Számlavezető pénzintézet: Kereskedelmi és Hitelbank Zrt.

Kapcsolattartó: Skobrák László ügyvezető

mint vállalkozó (a továbbiakban: **Vállalkozó**),

Megrendelő és Vállalkozó a továbbiakban együtt, mint „**Felek**”, külön-külön, mint „**Fél**” között, az alábbi feltételekkel:

**I. Előzmények**

**1./** Megrendelő, mint ajánlatkérő a közbeszerzésekről szóló 2015. évi CXLIII. törvény (a továbbiakban: Kbt.) 115. § szerinti, az ajánlattételre felhívott gazdasági szereplők részére 2019. december 20. napján közvetlenül megküldött ajánlattételi felhívással megindított hirdetmény közzététele nélküli, tárgyalás nélkül lefolytatott nemzeti közbeszerzési eljárást folytatott le *„Vállalkozási szerződés Mór Városi Önkormányzat közigazgatási területén Vis Maior helyreállítási munkálatok elvégzésére II. ütem”* tárgyában.

**2./** Az 1. pontban meghatározott közbeszerzési eljárás eredményeként Vállalkozó került nyertes ajánlattevőként kihirdetésre, melyre tekintettel Felek között 2020. február 27. napján vállalkozási szerződés jött létre (továbbiakban: Szerződés).

**II. Szerződésmódosítás tárgya**

1./ Felek a Szerződés 2. sz. alapdokumentumát képező, Vállalkozó, mint nyertes ajánlattevő ajánlata részeként benyújtott árazott költségvetést közös megegyezéssel módosítják:

Az árazott költségvetés az alábbiak szerint módosul:

EREDETI:

|  |  |
| --- | --- |
| **C) SZERKEZETÉPÍTÉSI MUNKÁK:** | |
| 2, | Betonacél szerelés készítése Ø20-25 mm átmérőig, B 500.B minőséggel, átlagos körülmények között 6,5 t |
| 5, | Bennmaradó függőleges hátzsalu készítése OSB lapokból, karózással rögzítve, kitámasztva 125,0 m2 |
| 6, | Függőleges zsaluzat készítése és bontása II. o. fűrészelt fenyőáruból , nagy táblákból v. OSB lapokból a fedlaphoz,homlokfalhoz 160,0 m2 |
| 7, | C30/37-XC2 monolit vasbeton támfal, fedlap készítése tömörítéssel, utókezeléssel transzport betonból 52,5 m3 |

MÓDOSÍTOTT:

|  |  |
| --- | --- |
| **C) SZERKEZETÉPÍTÉSI MUNKÁK:** | |
| 2, | Betonacél szerelés készítése Ø20-25 mm átmérőig, B 500.B minőséggel, átlagos körülmények között 8,842 t |
| 5, | Zsaluzat készítése ZSE-40 zsalukőből 125,0 m2 |
| 6, | Függőleges zsaluzat készítése és bontása II. o. fűrészelt fenyőáruból , nagy táblákból v. OSB lapokból a fedlaphoz 35,0 m2 |
| 7, | C30/37-XC2 monolit vasbeton támfal, fedlap készítése tömörítéssel, utókezeléssel transzport betonból 40,54284 m3 |

2./ A fentiek szerint módosított feltételek a Szerződés egyéb alapdokumentumaiban, illetve mellékleteiben foglaltak vonatkozásában is megfelelően irányadóak.

**III. A szerződésmódosítás indoka**

**1./** Megrendelő és Vállalkozó az építési beruházások, valamint az építési beruházásokhoz kapcsolódó tervezői és mérnöki szolgáltatások közbeszerzésének részletes szabályairól szóló 322/2015. (X.30.) Kormányrendelet 28. § alapján a szerződés megkötését követően az árazott költségvetés tételei tekintetében egyeztetést folytattak, amely során a beépítésre kerülő egyes tételeket a szerződésmódosítás II. pontjának megfelelően véglegesítették, mely során a felek az egyeztetésen az ajánlattevő által az ajánlatában megjelölt építőanyagokkal, termékekkel műszakilag egyenértékű vagy magasabb minőségű helyettesítő termékben egyeztek meg.

**2./** A Szerződés a Kbt. 141. § (6) bekezdésében foglaltaknak megfelelően kerül módosításra, tekintettel arra, hogy a módosítás nem lényeges. A módosítás nem határoz meg az eredeti szerződéses feltételektől lényegesen eltérő érdemi feltételeket, amely új feltételek, ha szerepeltek volna a szerződéskötést megelőző közbeszerzési eljárásban, az eredetileg részt vett ajánlattevőkön kívül más ajánlattevők részvételét vagy a nyertes ajánlat helyett másik ajánlat nyertességét tették volna lehetővé. A módosítás a szerződés gazdasági egyensúlyát a nyertes ajánlattevő javára nem változtatja meg, tekintettel arra, hogy nem jár árnövekedéssel. A módosítás a szerződés tárgyát nem terjeszti ki az eredeti szerződésben foglalt ajánlattevői kötelezettséghez képest jelentős új elemre.

**IV. Egyéb rendelkezések**

**1./** A Szerződésnek a jelen módosítással nem érintett rendelkezései változatlan tartalommal hatályban maradnak.

**2./** A jelen Szerződésmódosításban nem szabályozott kérdések tekintetében a Szerződés, a közbeszerzésekről szóló 2015. évi CXLIII. törvény, továbbá a Ptk. rendelkezései az irányadók.

Felek jelen szerződést – elolvasás és értelmezés után –, mint akaratukkal mindenben egyezőt cégszerűen aláírták.

|  |  |  |  |  |
| --- | --- | --- | --- | --- |
| Mór, 2020. március … | | | Mór, 2020. március … | |
|  |  | |  | |
| **Mór Városi Önkormányzat**  (Megrendelő) |  | | **ÚTÉPPARK Útépítő és Mélyépítő Kft.** (Vállalkozó) | |
| képviseletében |  | | képviseletében | |
| **Fenyves Péter** |  | | **Skobrák László** | |
| polgármester |  | | ügyvezető | |

|  |  |
| --- | --- |
| Jogi ellenjegyző: | Pénzügyi ellenjegyző: |
| Mór, 2020. március … | Mór, 2020. március … |
| ……………………………….. | ……………………………….. |
| dr. Kovács Zoltán | Frey Attiláné |
| jegyző | költségvetési és adóügyi irodavezető |